Нашы продкі здолелі пранесці Мову праз стагоддзі. А мы, абыякавыя, працягваем страчваць сваё карэннае, мілагучнае, тую аснову, якая найперш і характарызуе народ як нацыю. Мова — душа народа, а многія з нас лёгка пазбавіліся святой часцінкі сваёй душы як непатрэбшчыны. Толькі захаваўшы сваю мову, гістарычную памяць, нацыянальную культуру, можна застацца сапраўдным беларусам, ганарыцца сваім месцам у нацыянальнай супольнасці.